Hun tilhører postmodernismens iscenesatte fotografi, men forholder seg så direkte til virkeligheten at hun balanserer mellom en helt nøytral registrering av landskap og en mild insinuering av et handlingsforløp. Bildene hennes er som regel av mennesker fra et hverdagsmiljø i forsteder, fotballbaner, villaer eller veinett, med et fokus på nærmiljø fremfor hovedpersoner. Bildene til Aas viser til et løfte om pålitelighet, hvor formal og geometrisk abstraksjon går inn i et emosjonelt spenningsnivå.